section_heading: Radnja
paragraph_text: Po izlasku iz rudnika, Sheeta priznaje Pazuu da joj je puno ime 'Lucita Toel Ul Laputa'. Potom ih Muska zarobi i odvede do tvrđave Tedis, gdje je Pazu zatvoren u tamnicu, dok je Sheeta zatočena u raskošnijoj sobi. Muska pokazuje Sheeti uspavanog laputanskog robota i otkriva svoje znanje o njenom tajnom imenu, koje je dio laputanske kraljevske loze. Muska tada prijeti Pazuovom životu kako bi stekao suradnju Sheete. Iz brige za njegovu sigurnost, Sheeta naređuje Pazu da ode i Muska mu ponudi novac da ode i zaboravi na Laputu, dok Sheeta počne plakati.